title: "Missale Slesvicense"
text: "At Missale Slesvicense (eegentelk Missale secundum ordinarium ecclesie Slesvicense) as en buk faan di bukdruker Steffen Arndes uun L\u00fcbeck. Hat kaam 1486 uun Schleswig \u00fctj an as det \u00f6\u00f6der buk, diar auerhood uun Denemark dr\u00fckt wurden as, an det iarst buk, diar uun Schleswig-Holstian dr\u00fckt wurd.\n\nAuer det buk \nFaan't Missale Slesvicense san 300 stak dr\u00fckt wurden, an diar jaft at daalang noch sjauer faan. Hat as en buk f\u00f6r't katuulsk h\u00f6\u00f6w, an diar san beeden, salmen an teksten uun. Det buk as 35,6 x 23,8 cm grat an h\u00e4\u00e4 265 bleeden.\n\nTau buken lei uun't bibleteek faan a d\u00e4\u00e4nsk k\u00f6nang/in uun Kopenhuuwen, ian as uun't bibleteek faan't Sloot Gottorf, an det sjuurd h\u00e4\u00e4 pr\u00e4\u00e4ster Erich P\u00f6rksen 1935 uun en ual skaab \u00fc\u00fcb Oomram f\u00fcnjen. Uun a juaren 2000 bit 2002 as det buk apwerket wurden an leit n\u00fc uun't archiif faan a h\u00f6\u00f6w uun Kiel. Hat woort dan an wan uk ans \u00fc\u00fcb Oomram \u00fctjsteld.\n\nLiteratuur \n Dieter Lohmeier, Gert Wilhelm Trube, Michael Br\u00fcchmann, Annette G\u00f6hres, Anke Metz: Missale Slesvicense 1486. Ein Meisterwerk des Fr\u00fchdruckers Steffen Arndes. Schleswig-Holsteinische Landesbibliothek, Kiel 2001,\n\nLuke uk diar \n Gesamtkatalog der Wiegendrucke: GW-Nummer M24724\n\nFutnuuten \n\nOomram\nLiteratuur\nReligion"